Prepektura ti Aichi

Ti  ket maysa a prepektura ti Hapon a mabirukan idiay rehion ti Chūbu. Ti rehion ti Aichi ket ammo pay a kas ti rehion ti Tōkai. Ti kapitoliona ket ti Nagoya. Isu daytoy ti sentro ti Metropolitano a Lugar ti Chūkyō.

Pakasaritaan 
Iti kasisigud, ti rehion ket nabingbingay idi kadagiti dua a probinsia ti Owari ken Mikawa. Kalpasan ti Restorasion ti Meiji, ti Owari ken Mikawa ket naipagtipon iti maysa nga entidad. Idia 1871, kalpasan ti panagwaswas ti sistema ti han, ti Owari, malaksid ti Peninsua Chita, ket nabangon idi a kas Prepektura ti Nagoya, bayat a ti Mikawa a naipagtipon iti Peninsula Chita ket pinorma ti Prepektura ti Nukata. Ti Prepektura ti Nagoya ket nanaganan manen idi iti Prepektura ti Aichi idi  Abril 1872, ken naitipon idi iti Prepektura ti Nukata idi Nobiembre 27 iti isu met laeng a tawen.

Ti gobierno ti Prepektura ti Aichi ket mabirukan idiay Opsina ti Gobierno ti Prektura ti Aichi idiay Nagoya ken isu daytoy idi ti daan a kapitolio ti Owari.

Etimolohia 
Iti maikatlo a tomo ti Man'yōshū adda daniw babaen ni Takechi Kurohito a mabasa iti kastoy: "Ti sangit ti kannaway, a tumawtawag iti Sakurada; daytoy ket aguni a kas ti atab nga agy-ayus manipud kadagiti kalugnakan ti Ayuchi, a makangkangeg iti sangit ti kannaway". Ni Ayuchi ket isu ti kasisigud a porma ti nagan nga Aichi, ken ti atab ti Fujimae ket isu laengen ti nabati iti nasapsapa nga Ayuchi-gata. Daytoy ket nasalaknibanen a lugar.

Heograpia 

Mabirukan daytoy iti asideg a sentro ti nangruna nga isla ti Hapon iti Honshu, ti Prepektura ti Aichi ket sanguenna ti Ise ken Luek Mikawa iti abagatan ken pagbeddenganna ti Prepektura ti Shizuoka  iti daya, ti Prepektura ti Nagano iti amianan a daya, ti Prepektura ti Gifu iti amianan, ken Preektura ti Mie iti laud. Daytoy ket agrukod iti 106 km iti daya aginggana iti laud ken 94 km iti abagatan aginggana iti amianan ken mangporma iti nangruna a paset iti Tanap Nōbi. Iti kalawa iti 5,153.81 km2 daytoy ket mangsakop iti agarup a 1.36% iti dagup a kalawa ti rabaw ti Hapon. Ti kangatuan a punto ket ti Chausuyama iti 1,415 m iti ngato ti pantar ti baybay.

Ti akinlaud a parte ti prepektura ket kaaduan babaen ti Nagoya, ti maikatlo a kadakkelan a siudad ti Hapon, ken dagiti suburbiona, bayat a ti akindaya a partena ket saan unay a matagtagitao ngem aglaon pay met kadagiti industrial a sentro. Gapu ti kadur-as ti ekonomiana, manipud idi paset ti panawen idi Oktubre 2005 aginggana idi Oktubre 2006, ti Aichi ket isu idi ti kapardasan a dumakdakkel a prepektura iti termino iti populasion, ken inabakna ti Tokyo, iti 7.4 a porsiento.

Manipud idi Abril 1, 2012, 17% iti dagup a kalawa ti daga ti prepektura ket naidesignado idi a kas dagitiNatural a Parke, a kas dagiti nailian a parke ti Aichi Kōgen, Hida-Kisogawa, Mikawa Wan, ken ti Tenryū-Okumikawa iti igid dagiti pito Prepektural a Nailian a Parke.

Dagiti siudad 
Adda dagiti tallopulo ket walo a siudad a mabirukan iti Prepektura ti Aichi.

Aisai
Ama
Anjō
Chiryū
Chita

Gamagōri
Handa
Hekinan
Ichinomiya
Inazawa

Inuyama
Iwakura
Kariya
Kasugai
Kitanagoya

Kiyosu
Komaki
Kōnan
Miyoshi
Nagakute

Nagoya (kapitolio)
Nishio
Nisshin
Okazaki
Obu

Owariasahi
Seto
Shinshiro
Tahara
Takahama

Tokoname
Tōkai
Toyoake
Toyohashi

Toyokawa
Toyota
Tsushima
Yatomi

Dagiti ili ken dagiti purok 

Dagitoy dagiti ili ken dagiti purok iti tunggal maysa a distrito:

Distrito ti Aichi
Tōgō
Distrito ti Ama
Kanie
Ōharu
Tobishima

Distrito ti Chita
Agui
Higashiura
Mihama
Minamichita
Taketoyo

Distrito ti Kitashitara
Shitara
Tōei
Toyone
Distrito ti Nishikasugai
Toyoyama

Distrito ti Niwa
Fusō
Ōguchi
Distrito ti Nukata
Kōta

Demograpia 
Manipud idi 2001, ti populasion idi ti Prepektura ti Aichi ket 50.03% a lallaki ken 49.97% a babbai. Dagiti 139,540 nga agtataeng (gangani 2% iti populasion) ket dagiti ganganaet iti pakipagilian.

Populasion babaen ti tawen(2001)

Dagiti nagibasaran

Dagiti akinruar a silpo 

Prepektura ti Aichi
Aichi
Rehion ti Chūbu